CELEX: 62021TN0438
Language: da
Date: 2021-07-15 00:00:00
Title: Sag T-438/21: Sag anlagt den 15. juli 2021 — TL mod Kommissionen

6.9.2021   
            
            
               DA
            
            
               Den Europæiske Unions Tidende
            
            
               C 357/32
            
         
      Sag anlagt den 15. juli 2021 — TL mod Kommissionen
      (Sag T-438/21)
      (2021/C 357/49)
      Processprog: engelsk
      
         Parter
      
      
         Sagsøger: TL (ved advokaterne L. Levi og N. Flandin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgtes afgørelse af 29. oktober 2020 om ikke at forlænge sagsøgerens ansættelseskontrakt (herefter »afgørelsen om ikke-forlængelse«) annulleres.
               
            
                  —
               
               
                  Om fornødent annulleres sagsøgtes afgørelse af 5. maj 2021 om afslag på sagsøgerens klage over afgørelsen af 29. oktober 2020 (herefter »den anfægtede afgørelse«).
               
            
                  —
               
               
                  Sagsøgtes meddelelse om en ledig stilling af 2. oktober 2020 annulleres, for så vidt som der derved tilbydes en stilling med arbejdsopgaver, der er identiske med de arbejdsopgaver, som sagsøgeren allerede udførte.
               
            
                  —
               
               
                  Sagsøgte tilpligtes at betale erstatning svarende til 90 % af sagsøgerens bruttoløn, inklusiv pensionsbidrag, for fortabelsen af en reel mulighed for at få sin eksisterende ansættelseskontrakt forlænget, og tilpligtes at betale erstatning for den ikke-økonomiske skade, som sagsøgeren har lidt.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at sagsøgte anlagde et åbenbart urigtigt skøn, idet de grunde, der er anført i »den anfægtede afgørelse« og i »afgørelsen om ikke at forlænge« sagsøgerens ansættelseskontrakt, er ugrundede. Det gøres endvidere gældende, at de sager, som sagsøgeren primært beskæftigede sig med, ikke er blevet mindre væsentlige, og at behovet for arbejdskraft i enheden ikke er faldet i modsætning til, hvad sagsøgte har hævdet.
               
            
                  2.
               
               
                  Andet anbringende om, at sagsøgte tilsidesatte sin omsorgspligt, idet der ikke blev foretaget en afvejning mellem tjenestens interesser og den ansattes interesser. Det gøres endvidere gældende, at sagsøgte ikke tog hensyn til de andre oplysninger, der fremgik af sagsøgerens aktmappe (dvs. om chikane).